《咄咄》
明代·郑善夫

咄咄长廊下，倡歌谁为闻。世人皆梦寐，之子独风云。

土净菩提路，天垂星斗文。犹存顶神咒，至语未曾分。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。